Corticeus fraxini

Corticeus fraxini er en skyggebille.

Utseende 
En middelsstor, avlang, blankt rødbrunlig skyggebille. Antennene er nokså korte og jevnt utvidet mot spissen (hele antennen kølleformet). Hodet er avrundet trapesformet med nokså store fasettøyne. Pronotum er avrundet firkantet, omtrent så langt som bredt, tett og kraftig punktert. Dekkvingene er jevnbrede med litt uregelmessige punktrader. Beina er rødbrune, nokså korte, ikke spesielt kraftige.

Levevis 
Arten lever i skog, der de gjerne finnes på barken av trær. Larvene utvikler seg i gangene til ulike barkbiller, vanligvis på gran eller furu på solvarme lokaliteter (tross navnet som skulle tyde på at den er knyttet til ask).

Utbredelse 
Arten er utbredt over det meste av Europa. I Norge er det noen få funn i Sør-Norge , og bestanden blir vurdert som sterkt truet .

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien boreskyggebiller, Diaperinae
 Stammen Hypophlaeini Billberg, 1820
 Slekten Corticeus Piller & Mitterpacher, 1783 - i Norge:
 Corticeus fraxini (Kugelann, 1794)

Referanser

Eksterne lenker 
 

Skyggebiller
Biller formelt beskrevet i 1794
Dyr formelt beskrevet av Johann Gottlieb Kugelann